URMĂRIȚI LA NIVEL INTERNAȚIONAL, ADUȘI ÎN ȚARĂ DE POLIȚIȘTI
La data de 29 februarie 2024, Poliția Română a adus în țară 2 persoane, ce aveau emise pe numele lor mandate de executare a unor pedepse.
Astfel, a fost adus un bărbat, de 23 de ani, domiciliat în Călărași, urmărit internațional pentru săvârșirea infracțiunii de furt calificat. Acesta a fost adus din Elveția, având emis de către Judecătoria Sector 3 București, pe numele lui, un mandat de executare a pedepsei cu închisoarea, fiind condamnat la 3 ani și 8 luni.
Un alt bărbat, de 39 de ani, din Timiș, a fost escortat din Franța, fiind urmărit internațional pentru săvârșirea infracțiunilor de tulburarea ordinii și liniștii publice și la regimul rutier. Judecătoria Timișoara a emis pe numele acestuia un mandat de executare a pedepsei cu închisoarea, fiind condamnat la 3 ani și 2 luni.
Cei în cauză au fost încarcerați, în vederea executării mandatelor.